**KĖDAINIŲ PAGALBOS ŠEIMAI CENTRO**

**DIREKTORIAUS 2017 METŲ VEIKLOS ATASKAITA**

1. **BENDRA INFORMACIJA APIE ĮSTAIGĄ**

**Įstaigos pristatymas:** Kėdainių pagalbos šeimai centras (iki 2017 m. liepos 1 d. – Kėdainių vaikų globos namai „Saulutė“) , toliau tekste (-Centras). Įmonės kodas 191017583, Vydūno g. 6, Kėdainiai, LT-57177, 8 (347) 5 55 31, interneto svetainės adresas : [www.vgnsaulute.lt](http://www.vgnsaulute.lt).

***Veiklos rūšys:*** kita stacionarinė globos veikla, (kodas 87.90) kita, nesusijusi su apgyvendinimu, socialinio darbo veikla (kodas 88.9) Nuo 2017 m. liepos 1 d. vykdomas darbas su socialinės rizikos šeimomis, metodinis socialinių darbuotojų, dirbančių su rizikos šeimomis, koordinavimas. Įstaiga turi licenciją , Nr. L000000625, licencijos rūšis Institucinė socialinė globa (ilgalaikė, trumpalaikė) vaikams su negalia, socialinės rizikos vaikams, likusiems be tėvų globos vaikams socialinės globos įstaigoje, išskyrus šeimyną. Licencija išduota 2015 m. sausio 21 d., patikslinta 2017 m. liepos 26 d. **Bendras viso pastato plotas** - 2070,26 m2, **bendras plotas,** kuriame vykdoma stacionarių vaikų ir jaunimo globos ir slaugos įstaigų veikla**- 1471,44 m2 .** 2017m. gruodžio 31 d. duomenimis, įstaigoje dirbo 73 darbuotojai (apdraustieji).

***Įstaigos vadovas:*** direktorė Sandra Sagatienė (nuo 2014-11-11), įgijusi aukštąjį universitetinį išsilavinimas, edukologijos bakalauro laipsnis, socialinės pedagogikos kvalifikacija; įgijusi viešojo administravimo magistro laipsnį, specializacija - viešoji vadyba. Vadybinis darbo stažas – 15 metų.

1. **ĮSTAIGOS VEIKLOS REZULTATAI**

***Socialinės globos paslaugos.***

***Duomenys apie vaikus.*** 2017 m. gruodžio 31 d. duomenimis, įstaigoje socialinės globos paslaugos buvo teikiamos 50 globojamam (rūpinamam) vaikui nuo 0 iki 18 metų amžiaus.

Informacija apie globojamus (rūpinamus) vaikus, 2017 m. gruodžio 31 d. duomenys.

|  |  |  |  |  |  |  |
| --- | --- | --- | --- | --- | --- | --- |
| Likę be tėvų globos vaikai,  IŠ VISO | Našlaičiai (miręs bent vienas iš tėvų) | Visiški našlaičiai (mirę abu tėvai) | Nustatyta laikinoji globa | Nustatyta nuolatinė globa | Nustatytas neįgalumas | Nustatyti emocijų ir elgesio sutrikimai |
| 50 | 8 | 4 | 8 | 42 | 5 | 7 |

Informacija apie globojamus vaikus (lytis ir amžius)

|  |  |  |  |  |  |
| --- | --- | --- | --- | --- | --- |
| Amžius | 0-6 metai | 7-12 metų | 12-14 metų | 15-17 metų | Iš viso: |
| Berniukai | 3 | 3 | 12 | 13 | 31 |
| Mergaitės | - | 7 | 6 | 6 | 19 |

Per 2017 metus globojamų (rūpinamų) vaikų skaičius institucijoje pakito, sumažėjo nuo 60 iki 50.

Duomenys apie globotinių judėjimą per 2017 m.

|  |  |  |  |
| --- | --- | --- | --- |
| **ATVYKO PER 2017 m.** | **IŠVYKO PER 2017 m.** | | |
| Iš tėvų šeimos | Pas tėvus | Nustatyta globa šeimoje | Gyventi savarankiškai, sulaukus pilnametystės |
| 7 | 4 | 5 | 8 |

Lyginant su 2016 metais, padidėjo vaikų, patekusių į globą šeimoje skaičius – nuo 1 iki 4.

Išimties tvarka centre socialinė globa nuo 2017 m. gegužės 19 d. teikiama 1 kūdikiui, kurio motina yra Centro rūpintinė. 45 % globojamų (rūpinamų) vaikų turi laikinuosius globėjus, pas kuriuos praleidžia šventes, atostogas, savaitgalius.

***Socialinės globos paslaugų planavimas.*** 100 proc. vaikų sudaryti individualūs socialinės globos planai vaiko poreikių vertinimo pagrindu. Planai peržiūrėti ne rečiau kaip kartą per pusmetį, esant reikalui, nedelsiant. Į plano sudarymą įtraukiami centro specialistai, VTAS, ugdymo įstaigos, kurią lanko vaikas, specialistai, medikai, kiti reikalingi specialistai. Patvirtinta socialinės globos kaina 1 vaikui per mėnesį sudaro 782 Eur.

***Vaiko apgyvendinimas.*** Sumažėjus vaikų skaičiui, ir vaikai gyvena 6 šeimynose, vidutiniškai po 8 vaikus. Kiekvienoje šeimynoje yra po 3 miegamuosius kambarius, kuriuose vaikai gyvena daugiausiai po 3.

***Globojamų (rūpinamų) vaikų sveikatos priežiūros organizavimas.***

100 proc. globojamų (rūpinamų) vaikų buvo profilaktiškai patikrinta sveikata. 4 globojami (rūpinami) vaikai buvo sveikatinami sanatorijose. 2017 m. birželio 30 d. – 2017 m. lapkričio mėn. 1 mergaitė buvo gydoma Kauno II klinikinėje ligoninėje, buvo nustatyta atvira tuberkuliozės forma. 100 proc. vaikų buvo ištirti dėl tuberkuliozės profilaktiškai, visi įvykdyti Kėdainių visuomenės sveikatos centro nurodymai dėl kontaktą susergančiąja atvira tuberkulioze turėjusių vaikų ir darbuotojų periodinių patikrinimų . Periodiniai patikrinimai ir tuberkuliozės kontrolė vykdoma sistemingai ir savalaikiai, vadovaujantis gydytojų nurodymais.

Pagal gydytojo išrašytus receptus vaikai buvo aprūpinami medikamentais, slaugos priemonėmis, maisto papildais, vitaminais. Paramos lėšomis buvo įsigyta maisto papildų už 200 Eur.

Informacija apie vaikų skiepijimą, 2017 metai.

|  |  |  |  |  |
| --- | --- | --- | --- | --- |
| **Skiepų rūšis** | Skiepyta nuo gripo | Skiepyta nuo gimdos kaklelio vėžio | Skiepyta kokliušo, difterijos, stabligės vakcina | Skiepyta nuo pasiutligės |
| **Skaičius** | 39 | 3 | 1 | 1 |

Globojamų (rūpinamų) vaikų sergamumas konkrečiomis ligomis 2017 metais.

|  |  |
| --- | --- |
| **Ligos pavadinimas** | **Vaikų skaičius** |
| Bronchitas | 5 |
| Sinusitas | 7 |
| Virusiniai kvėpavimo takų susirgimai | 37 |
| Virusiniai skrandžio ir žarnyno susirgimai | 6 |
| Atvira tuberkuliozės forma | 1 |
| Latentinė tuberkuliozės forma | 5 |
| Angina | 3 |

Informacija apie vaikų hospitalizavimą ir operacijas, 2017 metai.

|  |  |
| --- | --- |
| **Hospitalizavimas** | |
| **Priežastis** | **Vaikų skaičius** |
| Išsamus ištyrimas tuberkuliozės, ir (ar) gydymas | 4 |
| Atviros formos tuberkuliozės gydymas | 1 |
| Smegenų sutrenkimas | 1 |
| Priklausomybių ligų skyriuje gydymui | 2 |
| Virusiniai kvėpavimo takų susirgimai | 4 |
| Oftalmologiniai tyrimai | 1 |
| Gimdymas | 1 |
| Skrandžio uždegimai | 2 |
| Psichiatriniai susirgimai | 6 |
| Virusiniai skrandžio ir žarnyno susirgimai | 1 |
| **Operacijos pavadinimas** | **Vaikų skaičius** |
| Įaugusio kojos nago chirurginė operacija | 1 |
| Adenoidų šalinimo operacija | 1 |
| Chirurginė intervencija pleurito atveju | 1 |
| Akies žvairumo korekcija | 1 |
| Dantų implantavimo operacija | 1 |

Informacija apie specialistų konsultacijas globojamiems (rūpinamiems) vaikams per 2017 metus.

|  |  |  |  |
| --- | --- | --- | --- |
| **Įstaigos pavadinimas** | **Konsultuotų vaikų skaičius** | **Specialistai, pas kuriuos konsultuotasi** | **Patologija, priežastis dėl kurios organizuotos specialistų konsultacijos** |
| Kėdainių PSPC | 3 | Traumatologas | Kojų raiščių patempimas |
| Kėdainių PSPC | 4 | Traumatologas | Rankos piršto patempimas |
| Kėdainių PSPC | 14 | Vaikų pulmonologas | Tyrimai dėl TBC |
| LSMUL Kauno klinikos | 1 | Chirurgas | Dėl įaugusio kojos nago |
| LSMUL Kauno klinikų psichiatrijos klinika | 2 | Psichiatras | Konsultacija, vaisto paskyrimas |
| LSMUL Kauno klinikų neurologijos klinika | 1 | Neurologai | Vaisto dozės epilepsijos kontrolei nustatymo tyrimas |
| LSMUL Kauno klinikos odontologijos fakultetas | 6 | Ortodontai | Neteisingas sąkandis, kreivi dantys |
| Kėdainių PSPC | 22 | Vaikų psichiatras | Mišrūs elgesio ir emocijų sutrikimai |
| Kėdainių PSPC | 2 | Neurologas | Šlapimo nelaikymas |
| Kėdainių PSPC | 2 | Vaikų kardiologas | Profilaktinis patikrinimas po 1 metų. |
| Kėdainių PSPC | 56 | Stomatologai | Dantų priežiūra ir gydymas |
| Kėdainių PSPC | 6 | Psichologas | Nestabili emocinė būsena |
| Kauno klinikinės ligoninės infekcinių ligų klinika | 10 | Pulmonologai | Kontaktas su sergančiu TBC |

***Globojamų (rūpinamų) vaikų maitinimas.*** Savaitgaliais ir švenčių metu maistas gaminamas kartu su vaikais tik šeimynų virtuvėse, bendra įstaigos virtuvė neveikia. Du kartus per mėnesį savaitgalio dienų maitinimui šeimynos maisto produktus nusiperka pačios parduotuvėse už grynuosius pinigus. 2017 m. gruodžio mėn., atnaujintas valgiaraštis globojamų (rūpinamų) vaikų maitinimui, suderintas su Valstybine maisto ir veterinarijos tarnyba, ir sudarytas 4 savaitėms, siekiant patiekalų įvairovės ir vaikų poreikių tenkinimo.

***Globojamų (rūpinamų) vaikų ugdymas, užimtumas ir laisvalaikis.*** 46 vaikai mokosi įvairiose Kėdainių miesto mokyklose, 2 vaikai lanko darželį, 1 mokosi Vėliučionių socializacijos centre, 1 Švėkšnos „Diemedžio“ specialiojo ugdymo centre. Nesimokančių (pašalintų iš mokyklos) nėra. Vaikams per 2017 metus suorganizuotos 52 įvairios išvykos vaikams: 10 vaikų vyko į Suomiją, aplankytas Druskininkų vandens parkas, 3 kartus lankytasi teatre, žiūrėti spektakliai vaikams; lankėsi Molainių žirgyne, batutų parke, kine, traukiniu vyko į pažintinę ekskursiją Šiaulių apskr..Visiems vaikams sudarytos sąlygos vykti į ekskursijas su klase.

Sudarytos sąlygos vaikams lankyti neformaliojo ugdymo užsiėmimus, mokyklas: Kėdainių sporto mokyklą lanko 11 vaikų; Kėdainių dailės mokyklą – 2 vaikai, Kėdainių kalbų mokyklą – 2 vaikai; gatvės šokius privačioje studijoje – 2 vaikai; sporto klubą -1 vaikas; vaikai lanko užsiėmimus mokyklose, kuriose mokosi. 40 vaikų 2017 m. rugsėjo – gruodžio mėn. dalyvavo LSU „Aušros“ progimnazijos projekte , kur buvo sveikatinami ir turėjo galimybę mokytis plaukti.

***Kitos socialinės paslaugos***

***Laikino apgyvendinimo namų (toliau – LAN) motinoms ir vaikams veikla.*** Teikiamos bendrosios ir socialinės priežiūros paslaugos šeimoms, suteikiama laikino apgyvendinimo paslauga, gyvenamosios vietos deklaracija, teikiama optimali parama maistu, rūbais, avalyne, namų apyvokos daiktais, baldais, medžiagomis remontui, higienos priemonėmis, organizuojamos sociokultūrinės paslaugos, pozityvios tėvystės mokymai. Paslaugos kaina šeimai sudaro 151 Eur.

Informacija apie LAN klientų skaičiaus kitimą per 2017 metus

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Atvyko per 2017 m. | | Išvyko per 2017 m. | | Paslaugų gavėjų skaičius  2017 m. gruodžio 31 d. duomenimis/iš viso paslaugą gavo per 2017 metus | | Patekimo į namus priežastys | | | Socialinės rizikos šeimų apskaitoje |
| Smurtas šeimoje | Socialinių įgūdžių stoka | Kitos priežastys |
| Motinų | Vaikų | Motinų | Vaikų | Motinos | Vaikai | 2 | 11 | 3 | 15 |
| 13 | 22 | 8 | 11 | 6/16 | 13/28 |

2017 metais iš LAN paslaugas gavusių šeimų laikinajai globai buvo paimtas 1 vaikas, kadangi motina visiškai nebendradarbiavo su soc. darbuotoju ir neužtikrino vaiko saugumo.

***Darbas su socialinės rizikos šeimomis.*** 2017 m. gruodžio 31 d. duomenimis, Centras teikė socialinės priežiūros paslaugas 78 socialinės rizikos šeimoms, iš kurių 27 šeimoms nustatytas aukštas rizikos lygis, 20 šeimų vidutinis rizikos lygis, ir 31 šeimai nustatytas žemas rizikos lygis. Su šiomis šeimomis dirba 6 socialiniai darbuotojai (6 etatai). Šie darbuotojai, 2017 m. gruodžio 31 d. duomenimis, teikia bendrąsias socialines paslaugas ir 23 stebimoms šeimoms.

Informacija apie socialinės rizikos šeimų situacijos kitimą, 2017 m. liepos 1 – 2017 m. gruodžio 31 d. laikotarpiu

|  |  |  |  |
| --- | --- | --- | --- |
| Išbraukimo iš socialinės rizikos šeimų, auginančių vaikus apskaitos sąrašus priežastys | Šeimų skaičius | Įrašymo į socialinės rizikos šeimų, auginančių vaikus apskaitos sąrašus  priežastys | Šeimų skaičius |
| Išvyko gyventi į kitą rajoną (seniūniją) | 8 | Tėvams laikinai apribota valdžia į vaiką | 2 |
| Tėvams neterminuotai apribota valdžia į vaiką | 2 | Dėl girtavimo ir vaikų nepriežiūros | 5 |
| Mirus tėvams | 1 | Dėl socialinių įgūdžių stokos | 7 |
| Vyras grįžo gyventi į sutuoktinės šeimą (iš dviejų rizikos šeimų tapo viena) | 1 | Dėl smurto vaiko atžvilgiu | 1 |

Šeimoms teiktos paslaugos (2017 m. liepos 1 d. – 2017 m. gruodžio 31 d. laikotarpiu): informavimas, konsultavimas – **675** kartus;tarpininkavimas ir atstovavimas –**539** kartus; kasdienio gyvenimo įgūdžių ugdymas ir palaikymas – **1872** kartai; darbinių įgūdžių ugdymas – **72** kartus,asmens higienos paslaugų organizavimas – **31** kartai; aprūpinimas būtiniausiais rūbais ir avalyne – **118** kartų, sociokultūrinės paslaugos –**6** kartai,kitos paslaugos (apsilankymai pagal gyventojų skundus , VTAS, Soc. paramos skyriaus nukreipimus) – **5** kartai;suteikta parama baldais, buitine technika, namų apyvokos daiktais**- 14** kartų.

***Globėjų ir įtėvių mokymas ir konsultavimas ( toliau tekste - GIMK) .*** Veikla vykdoma nuo 2017 m. kovo mėn., įsteigus 1 etatą atestuoto socialinio darbuotojo (GIMK). GIMK įvadiniuose mokymuose dalyvavo 7 šeimos, 4 šeimos mokymus baigė, 3 šeimos mokymų nebaigė.GIMK atestuoti socialiniai darbuotojai suteikė 56 konsultacijas, 54 šeimos gavo informavimo paslaugas. Sudaryta 7 tęstinių mokymų grupės (esamiems globėjams ir šeimynų socialiniams darbuotojams).

|  |  |  |
| --- | --- | --- |
| **Konsultuotų šeimų skaičius** | **Priežastys konsultacijoms** | **Kas nukreipė** |
| 110 | Vaiko globa šeimoje | Paslaugos šeimos paprašė patys, radę informaciją apie vykdomą veiklą centro svetainėje. 1 šeimą nukreipė VTAS. |

***Metodinis Kėdainių r. savivaldybės socialinių darbuotojų, dirbančių su soc. rizikos šeimomis, koordinavimas.*** Veikla vykdoma nuo 2017 m. liepos 1 d. Surengti 5 metodiniai pasitarimai, kviečiant įvairių institucijų atstovus ( VTAS, Socialinės paramos, policijos). Pristatyta GIMK paslauga. Stiprinama socialinio darbo su rizikos šeimomis kokybė tobulinant paslaugų šeimoms planavimą, teikiant metodines konsultacijas darbuotojams, organizuojant kvalifikacijos tobulinimo renginius. 15 kaimiškųjų seniūnijų soc. darbuotojų dalyvavo seminare „Pozityvios tėvystės principų diegimas rizikos šeimų tėvams“ (16 ak. val.)

***Projektinė veikla.***

Visuomenės sveikatos rėmimo projektas „Atrask save KITAIP“. Šį projektą visuomenės sveikatos rėmimo specialiosiomis programos lėšomis finansavo Kėdainių rajono savivaldybė, gauta – 1500 eurų. Perkant paslaugas suorganizuota 4 dienų patirtinė stovykla vaikams, užsiėmimai savivertės stiprinimo aspektu. Paslaugas gavo 24 Centre globojami (rūpinami) 12-16 metų amžiaus vaikai.

Vaikų atostogų metu buvo suorganizuota vasaros užimtumo stovykla „Mano šviesi vasara“. Skirta 516.00 eurų, kuriuos skyrė Kėdainių rajono savivaldybė. Stovyklos metu buvo suorganizuotas kaniterapijos edukacinis užsiėmimas, vyko užsiėmimai su asociacija „Trinus“, praktiniai užsiėmimai „Kario gyvenimas. Paslaugas gavo vaikai iš socialinės rizikos šeimų.

Įgyvendintas vaikų dienos centro tęstinis projektas „Susikibę už rankų - kartu svajonės link...“. Finansavimą skyrė LR Socialinės apsaugos ministerija, skirta 10 863 Eur. Užtikrintas vaikų maitinimas, įsigyta priemonių veiklai, organizuotos išvykos, įsigytas šaldiklis, siuvimo mašina, smulkios buitinės technikos.

1. **ŽMOGIŠKŲJŲ IŠTEKLIŲ VALDYMAS**

***Organizacinis darbas.*** Per 2017 m. gauti 606 su įstaigos veikla susiję dokumentai. Išsiųsta parengtų dokumentų 565. Parengta 722 įvairių sričių direktoriaus įsakymai. Parengtos ir patvirtintos 21 darbo organizavimo tvarkos. Įstaigos veikla, gerieji veiklos pavyzdžiai sistemingai viešinami, aktyviai vykdoma įstaigos veiklos sklaida, nuolat atnaujinama informacija svetainėje, Facebook paskyroje. Tai vykdo Centro direktorė, informacinių komunikacinių technologijų specialistas nėra samdomas. Pakeistos visų darbuotojų darbo sutartys, priėmus LR Darbo apmokėjimo valstybės ir savivaldybės įstaigose įstatymą; ir pasikeitus įstaigos pavadinimui. Atnaujinti visų įstaigos darbuotojų pareigybių aprašymai, pasikeitus teisės aktų reikalavimams. Organizuoti 4 visuotiniai darbuotojų susirinkimai, kiekvieną savaitę vykdomi pasitarimai administracijai. Siekta personalo ir globojamų vaikų santykio siekiant gerinti socialinės globos paslaugos kokybę, atsisakyta 1 virėjo etato ir įsteigtas soc. darbuotojo padėjėjo etatas, stiprintas komandinis darbas, personalas buvo įtraukiamas į sprendimų priėmimo procesą, sudarant darbo grupes veiklos dokumentams, tvarkoms rengti, metinei inventorizacijai atlikti. Sudaryta komisija darbo tarybai išrinkti. Darbuotojai skatinti LR teisės aktų nustatyta tvarka, esant lėšų įstaigoje ekonomijai.

***Darbuotojų skaičiaus kitimas***. 2017 m. sausio 1 d. - 2017 m. gruodžio 31 d. laikotarpiu darbuotojų skaičius pakito nuo 63 iki 73. 2017 m. sausio 1 d. - 2017 m. gruodžio 31 d. laikotarpiu, atsiradus naujoms veiklos sritims, įstaigos etatai padidėjo nuo 50,46 iki 60,96.

|  |  |  |  |  |  |  |  |
| --- | --- | --- | --- | --- | --- | --- | --- |
| Administracija | Specialistai, kvalifikuoti darbuotojai | | | | | | Ūkio, aptarnaujantis personalas |
| Socialinė globa | Laikino apgyvendinimo namai | Vaikų dienos centras | Globėjų ir įtėvių mokymo ir konsultavimo (GIMK) atestuoti darbuotojai | Socialiniai darbuotojai darbui su soc. rizikos šeimomis | Kiti specialistai |
| 5 | 36,96 | 5 | 1 | 1 | 6 | 2 | 4 |

Nuo 2016 m. gruodžio mėn. neužimtas 0,5 etato psichologo, kadangi vaikų globos srityje psichologai atsisako dirbti.

***Kvalifikacijos tobulinimas.*** Darbuotojams buvo sudarytos sąlygos periodiškai tobulinti kvalifikaciją. 2017 metais. Prioritetas buvo teikiamas socialines paslaugas teikiantiems specialistams, kuriems buvo sudarytos galimybės dalyvauti mokymuose , siekiant socialinio darbo kokybės, darbuotojų emociniam atsparumui. 21 socialinis darbuotojas, 1 socialinis pedagogas, 2 neformaliojo ugdymo pedagogai išklausė 998 valandas įvairiuose kvalifikacijos tobulinimo renginiuose. 26 socialinių darbuotojų padėjėjai išklausė 600 mokymų valandų. 2 GIMK specialistai išklausė 56 mokymų valandas. Direktorė išklausė 52 valandas mokymuose temomis: „Bendruomenėje teikiamų paslaugų plėtros vadyba savivaldybėje“ ( 8 ak. val);Darbo apmokėjimo reforma viešajame sektoriuje nuo 2017-02-01: valstybės ir savivaldybių įstaigų darbuotojų darbo užmokestis, atostoginiai, premijos, pašalpos ir kompensacijos“ (6 ak.val.); „Tėvų globos netekusių vaikų psichologinės ypatybės“ (6 ak. val.); „Socialinių globėjų veiklos organizavimas, vaiko globos (rūpybos) tendencijos ir teisės aktų aktualijos. Globojamų (rūpinamų) vaikų auklėjimo problemų identifikavimas ir efektyvios pagalbos priemonės“ (8 ak.val.); Įvadinio mobilizacinio mokymo seminaras; „Darbo kodekso naujovės“ (4 ak.val.); „Socialinių paslaugų kūrimas šeimoje ir bendruomenėje: Latvija, Estija (16 ak.val.). Direktoriaus pavaduotoja soc reikalams išklausė 46 mokymų valandas, direktoriaus pavaduotoja administracijai ir ūkiui išklausė 34 mokymų valandas.

**IV. FINANSINIŲ IŠTEKLIŲ VALDYMAS**

Biudžetinės įstaigos išlaidas per 2017 metus.

|  |  |  |  |  |
| --- | --- | --- | --- | --- |
| **Eil.**  **Nr.** | **Išlaidų pavadinimas** | **Patvirtintas planas (tūkst.)** | **Gauti asignavimai (tūkst.)** | **Kasinės išlaidos (tūkst.)** |
| 1. | Darbo užmokestis | 321,4 | 321,4 | 321,4 |
| 2. | Socialinio draudimo įmokos | 98,8 | 98,8 | 98,8 |
| 3. | Mityba | 0,0 | 0,0 | 0,0 |
| 4. | Medikamentai | 0,3 | 0,30 | 0,3 |
| 5. | Ryšių paslaugos | 1,2 | 1,2 | 1,2 |
| 6. | Komunalinės paslaugos | 28,8 | 28,8 | 28,8 |
| 7. | Spaudiniai | 0,0 | 0,0 | 0,0 |
| 8. | Kitos prekės | 21,5 | 21,5 | 21,5 |
| 9. | Kvalifikacijos kėlimas | 2,1 | 2,1 | 2,1 |
| 10. | Kitos paslaugos | 8,0 | 8,0 | 8,0 |
| 11. | Ilgalaikio turto įsigijimas | 4,4 | 4,4 | 4,4 |
| 12. | Transporto išlaidos | 2,8 | 2,8 | 2,8 |
| 13. | Komandiruotės | 0,4 | 0,4 | 0,4 |
| 14. | Darbdavių socialinė parama pinigais | 0,00 | 0,00 | 0,0 |
| 15. | Ilgalaikio materialiojo turto einamasis remontas | 0,00 | 0,0 | 0,0 |
| 16. | Apranga ir patalynė | 0,2 | 0,2 | 0,2 |
|  | VISO: | **489,9** | **489,9** | **489,9** |

Biudžetinės įstaigos gautų tikslinių lėšų išlaidos per 2017 metus.

|  |  |  |  |
| --- | --- | --- | --- |
| **Eil.**  **Nr.** | **Lėšų šaltiniai** | **Gauta (tūkst. Eur.)** | **Išlaidos(tūkst. Eur.)** |
| 1. | Valstybės biudžeto lėšos | 51,1 | 51,1 |
| 2. | Savivaldybės biudžeto lėšos | 4,7 | 4,7 |
| 3. | Kiti šaltiniai (alimentai) | 15,9 | 8,4 |
| 4. | Kiti šaltiniai (parama/labdara) | 1,3 | 0,2 |
| 5. | Kiti šaltiniai (globos išmoka) | 84,1 | 84,1 |
| VISO: | | **157,1** | **148,5** |

Valstybės tikslinės dotacijos naudojamos vaikų maitinimui, aprangos ir avalynės, medikamentų, mokymo priemonių įsigijimui bei sveikatos priežiūros organizavimui, vaikų laisvalaikio priemonių organizavimui, vasaros poilsio organizavimui, kišenpinigių mokėjimui, vaikų draudimo įmokoms, kitoms prekėms, kurios susijusios su vaiko poreikių tenkinimu, įsigyti. Aktyvintas paramos pritraukimo procesas, kadangi globos išmokos nepakanka vaiko poreikių užtikrinimui.

Informacija apie paramos gavimą per 2017 metus.

|  |  |  |  |  |  |  |
| --- | --- | --- | --- | --- | --- | --- |
| Piniginė parama | Maisto produktai | Rūbai,  avalynė | Kanceliarinės  ir kitos prekės, menkavertis turtas | Medikamentai | Paslaugos (ekskursijos, poilsis, filmai, spektakliai, koncertai) | **Iš viso gauta paramos,**  **Eur** |
| 1,3 | 10,5 | 0,4 | 1,3 | 0,2 | 5,8 | **19,5** |

2017 metais iš gautų paramos lėšų buvo įsigyta: žoliapjovė Husqvarna – 489 Eur; kelialapiai 6 vaikams į 7 dienų stacionarią stovyklą Labanoro “Išlik su Tarzanu” – 630 Eur; bilietai vaikams į kiną – 96 Eurai; mediena scenos – pakylos remontui– 265 Eur; darbuotojų profesinės rizikos vertinimo paslauga -643 Eur; pramogų vaikams paslaugos – 140 Eur; maitinimo paslaugos vaikams ekskursijų metu - 167 Eur; geležinkelio bilietai vaikų kelionei – 92 Eur, perkolatorius kavai gaminti– 101 Eur; transporto paslauga darbuotojų kelionei į Molėtus – 210 Eur; asmens tapatybės kortelės vaikams (gamintos kelionei į Suomiją) – 137 Eur.

***Centro įsiskolinimai.*** Įsiskolinta ne dėl Centro vadovo neūkiškumo ar neracionalaus lėšų panaudojimo. Įsiskolinta už maisto prekes, paslaugas globojamiems (rūpinamiems) vaikams, už einamąjį 2017 m. gruodžio mėn.

Informacija apie Centro įsiskolinimus, 2017 m. gruodžio 31 d. duomenys

|  |  |  |  |
| --- | --- | --- | --- |
| **Eil.**  **Nr.** | **Bendra suma** | **Skola SODRAI** | **Skolos tiekėjams už prekes ir paslaugas** |
|  | **5,5** | **0,00** | **5,5** |
|  | Įsiskolinimų tiekėjams detalizavimas: | |  |
| 1 | AB "Žemaitijos pienas" | | 1459,26 |
| 2 | UAB "GRŪSTĖ" | | 116,6 |
| 3 | UAB "PONTEM" | | 604,9 |
| 4 | UAB "Vigesta" | | 1310,16 |
| 5 | UAB "Panevėžio citma" | | 504,22 |
| 6 | UAB "Kėdainių duona" | | 447,82 |
| 7 | Kėdainių Specialioji mokykla | | 56,58 |
| 8 | UAB "firma Koslita" | | 132,61 |
| 9 | UAB "Takada" | | 128,69 |
| 10 | Maistpinigiai globėjams | | 270,04 |
| 11 | Kišenpinigiai vaikams | | 146,3 |
| 12 | Kėdainių lopšelis -darželis "Aviliukas" | | 74,31 |
| 13 | UAB "Raivila" | | 222,81 |
| 14 | Anstolis Darius Jonaitis | | 6,2 |
| 15 | L.P fondas "Maisto bankas" | | 52,54 |
| 16 | Telia Lietuva AB | | 0,15 |
| **Bendra suma** | | | **5533,19** |

6. Informacija apie įsigytą ilgalaikį turtą.

|  |  |  |  |
| --- | --- | --- | --- |
| **Pavadinimas** | **Kiekis** | **Kaina** | **Suma** |
| Kompiuteriai | 8 | 550,00 | 4400,00 |

Dalinai atlikta lietaus kanalizacijos atjungimas nuo buitinių nuotėkų kanalizacijos (sutvarkyti kanalizacijos šuliniai, pakeisti vamzdžiai). Suremontuota lauko scena – pakyla. Įsigyta buitinės technikos (šaldytuvai, šaldiklis, televizoriai vaikams, kompiuteriai darbuotojams, kompiuteriai vaikams, vaizdo projektorius, atnaujinti baldai, nupirktos kėdės prie kompiuterių vaikams, rašomieji stalai.

**V. ĮSTAIGOS PARTNERYSTĖS IR BENDRADARBIAVIMO VALDYMAS**

2017 metais plėtotas bendradarbiavimas su institucijomis, plėtojama partnerystė, pasirašytos 19 bendradarbiavimo sutarčių su:

LPF “Maisto bankas” – sudaryta paramos sutartis dėl paskutinės dienos galiojimo produktų suteikimo Kėdainių m. parduotuvėje. Tai užtikrino paramą maistu šeimoms, kurioms teikiamos paslaugos Centro laikino apgyvendinimo namuose motinoms ir vaikams;

VšĮ Actio Catholica Patria – vaikų palydėjimas į savarankišką gyvenimą, metodinės konsultacijos soc. darbuotojams;

TEEN Challenge Lithuania – psichoaktyvių medžiagų prevencija, galimybių vaikų reabilitacijai Pikelių reabilitacijos centre sudarymas;

Asociacija TRINUS – vaikų lydėjimo patirtinės veiklos metu veikla; 5 dienų stovykla 24 vaikams Aristavos kaime, partnerystė projektinėje veikloje;

LPF “Viltis–Vikonda” – partnerystė projektinėje veikloje pagalbos šeimoms procese (partnerystė projektuose “Nebūk abejingas smurtui”, “Paramos ir pagalbos grupės – tiems, kas nori keistis”);

Kėdainių profesinio rengimo centras – neatlygintina pagalba Centrui nukreipiant moksleivius praktikuotis apdailos srityje, remontuojant Centro gyvenamąsias patalpas, savanorystės stiprinimas, moksleivių priėmimas praktikai centre;

Kėdainių lopšelis – darželis “Puriena” – partnerystė vaikų dienos centro veikloje, Centro specialistų veiklos darželio tėvų bendruomenei;

Kėdainių suaugusiųjų ir jaunimo mokymo centras – moksleivių priėmimas praktikai Centre, praktikai buvo priimti

Dotnuvos slaugos namai – vaikų dienos centro vaikų savanorystė slaugos namuose ;

Vilniaus kolegijos pedagogikos fakultetas– studentų priėmimas praktikai mūsų institucijoje;

UAB “Delfi” – 10 vaikų kelionės į Suomiją apmokėjimas ir organizavimas;

VšĮ “Kartu stipresni” – partnerystė projekte ir pagalbos šeimoms Kėdainių r. pritraukimas;

Kėdainių muzikos mokykla – mokyklos moksleivių koncertiniai pasirodymai švenčių, renginių metu.

Kėdainių Dailės mokykla – vaikų įtraukimas į vasaros socializacijos projektus;

Kėdainių kalbų mokykla – pagalba vaikų dienos centro vaikams; mokesčio globojamiems vaikams už paslaugą sumažinimas (centro direktorės iniciatyva)

Kėdainių bendruomenės socialinis centras, Kėdainių r. Šėtos socialinis ir ugdymo centras- ryšiai plėtojami.

**VI. ĮSTAIGOS PROBLEMOS IR JŲ SPRENDIMAS**

2017 metais Kėdainių PGT įvertino objekto priešgaisrinę būklę. Trūkumų nenustatyta.

Reikalinga aktyvinti Globos centro veiklą, įsteigti šio centro veiklai būtinus etatus. Reikalingas 1 etatas GIMK specialisto, psichologas, globos koordinatorius.

Įdiegti palydimosios globos paslaugas, stiprinti darbuotojų kompetencijas šioje srityje.

Centro šeimynose viename kambaryje gyvenančių vaikų skaičius neatitinka teisės aktų reikalavimų, šeimynose gyvena daugiau nei 6 vaikai. Atsiras galimybė šią problemą pašalinti įkūrus bendruomeninius globos namus, ir perkėlus ten gyventi dalį vaikų. Reikalinga įrengti bendruomeninius vaikų globos namus savivaldybės perduotame patikėjimo teise valdyti 4 kambarių bute, esančiame adresu Respublikos g. 46-75, Kėdainiai , ir įgyti šiai veiklai vykdyti licenciją. Skyrus finansavimą, siekiamybė tai įgyvendinti iki 2018 m. liepos 1 d.

Reikalinga atlikti lauko kanalizacijos vamzdynų remontą. Esant gausesniam lietui, apsemiamos rūsio patalpos.

Reikalinga sutvarkyti kiemo gerbūvį (pakeisti gyvatvorę), sutvarkyti garažo stogą (kiauras).

Nepakankamas socialinių darbuotojų, dirbančių su soc. rizikos šeimomis, etatų skaičius, trūksta 1 etato. Socialinis darbuotojas teikia socialinės priežiūros paslaugas vidutiniškai 13 šeimų.

Išsiplėtus įstaigos funkcijoms, veiklos sritims, pakitus darbuotojų skaičiui, reikalingas personalo specialistas.

Reikalinga šeimynose įsigyti 6 kompiuterius vaikams.

Įstaigoje metus laiko nerandamas psichologas darbui su globojamais vaikais. Intensyviai ieškota ir šiuo metu ieškoma šio specialisto, tačiau psichologai vaikų globos srityje dirbti atsisako. Problema sprendžiama nukreipiant vaikus į Kėdainių ŠPT, Kėdainių PSPC. Ketinama psichologo paslaugos prieinamumą didinti rengiant visuomenės sveikatos projektą ir ieškoti pirkti psichologo paslaugą.

Direktorė Sandra Sagatienė

PRITARTA

Kėdainių pagalbos šeimai centro darbuotojų

2018 m. sausio 30 d. visuotinio susirinkimo Nr. 1 metu

PRITARTA

Kėdainių pagalbos šeimai centro

2018 m. sausio 30 d. bendruomenės tarybos susirinkimo Nr. 1 metu